**Prifysgol Metropolitan Caerdydd**

**Datganiad Polisi Tâl Blynyddol 2023-24**

**1. Cyflwyniad**

Datganiad Polisi Tâl Blynyddol Prifysgol Metropolitan Caerdydd yw hwn ar gyfer y flwyddyn 2023-24 sy’n disgrifio polisi a phroses y Brifysgol ar gyfer pennu cyflog yr holl staff gyda ffocws ar gydnabyddiaeth ariannol deiliaid swyddi uwch. Mae gan y Brifysgol Fframwaith Polisi Cydnabyddiaeth Ariannol Uwch Staff sydd wedi'i gymeradwyo gan Bwyllgor Cydnabyddiaeth Ariannol Bwrdd y Llywodraethwyr. Bydd Adroddiad Blynyddol a Datganiadau Ariannol y Brifysgol yn cael eu cyhoeddi erbyn diwedd Ionawr 2025 fan bellaf.

Pwrpas y Datganiad Polisi Tâl Blynyddol yw nodi polisïau'r Brifysgol tuag at amrywiaeth o faterion yn ymwneud â thâl a chydnabyddiaeth ariannol ei gweithlu.

Mae'r Datganiad Polisi Tâl Blynyddol yn ddisgwyliad sy'n deillio o ddogfen Llywodraeth Cymru 'Tryloywder Cydnabyddiaeth Ariannol Uwch Reolwyr yn y Sector Gyhoeddus Datganoledig yng Nghymru’ a gyhoeddwyd yn 2015. Nod Llywodraeth Cymru yw cynyddu atebolrwydd, yn enwedig mewn perthynas â thaliadau a wneir i ddeiliaid swyddi uwch, gan sicrhau bod y wybodaeth hon ar gael i'r cyhoedd ochr yn ochr â'r Datganiadau Ariannol Blynyddol.

Mae’r Brifysgol hefyd yn dilyn egwyddorion Cod Cydnabyddiaeth Ariannol Staff Uwch Pwyllgor Cadeiryddion Prifysgolion (CUC), Tachwedd 2021, ac mae’r Pwyllgor Cydnabyddiaeth Ariannol yn cyflwyno adroddiad blynyddol ar Gydnabyddiaeth Staff Uwch i Fwrdd y Llywodraethwyr.

**2**. **Deiliaid Swyddi Uwch**

Mae Erthyglau Llywodraethu'r Brifysgol yn diffinio deiliaid swyddi uwch fel y rhai a benodir gan Fwrdd y Llywodraethwyr. Yn 2023-24 roedd y rhain yn cynnwys y Llywydd a'r Is-Ganghellor ac Ysgrifennydd y Brifysgol. Mae darpariaeth hefyd yn yr Erthyglau Llywodraethu i Fwrdd y Llywodraethwyr benderfynu pa ddeiliaid swyddi eraill y dylid eu dynodi'n ddeiliaid swyddi uwch. Mae Bwrdd y Llywodraethwyr wedi penderfynu y dylid dynodi deiliad swydd y Dirprwy Is-Ganghellor yn ddeiliad swydd uwch.

Pennir tâl, buddion a thelerau ac amodau deiliaid y swyddi hyn gan y Pwyllgor Cydnabydiaeth Ariannol ar ran Bwrdd y Llywodraethwyr yn gyffredinol yn ei gyfarfod yn nhymor yr hydref. Mae cydnabyddiaeth ariannol, buddion a thelerau amodau staff uwch eraill ar Lefel 2 hefyd yn cael eu pennu gan y Pwyllgor Cydnabyddiaeth Ariannol h.y. Dirprwy Is-gangellorion a'r Prif Swyddog (Adnoddau).

**3. Staff Uwch Eraill**

Mae newidiadau i gyflogau staff uwch ar Lefel 3 ac Athrawon yn cael eu pennu’n flynyddol gan yr Is-Ganghellor a’u hadrodd i’r Pwyllgor Cydnabyddiaeth Ariannol.

**4. Canllawiau ar Gyflogau Staff Uwch**

Ystyrir yr elfennau canlynol wrth bennu lefel tâl y categorïau uchod o staff:

* Perfformiad y Brifysgol a'r unigolyn;
* Sefyllfa ariannol y Brifysgol;
* Setliad cyflog y sector AU y cytunwyd arno'n genedlaethol;
* Data yn ymwneud â pherthnasedd cyflogau uwch reolwyr a chyflogau buddion cytundebol cysylltieidg (mewnol ac allanol);
* Gwybodaeth meincnodi cyflog berthnasol fel Arolwg Cydnabyddiaeth Ariannol Uwch Staff UCEA blynyddol;
* Cyflog cyfartal am waith o werth cyfartal;
* Ffactorau recriwtio a chadw sy'n gysylltiedig â'r farchnad.

**5. Adrodd ar Gyflogau Uwch Reolwyr**

Mae Datganiadau Ariannol blynyddol y Brifysgol yn cyhoeddi cyflog a buddion y

Is-Ganghellor yn ogystal â nifer y staff sy'n derbyn tâl o £100,000 ac uwch mewn bandiau o £5,000.

**6. Cymarebau Tâl**

Mae’r Datganiadau Ariannol blynyddol hefyd yn cynnwys cyflog canolrifol y corff staffio cyfan fel y gellir dangos cyflog a chydnabyddiaeth ariannol yr Is-Ganghellor fel lluosrifau o’r canolrif.

**7. Cyflog Byw**

Achredwyd y Brifysgol fel cyflogwr Cyflog Byw gan y Cyflog Byw

Sylfaen ym mis Tachwedd 2019 ac mae wedi talu’r gyfradd Cyflog Byw o leiaf i’r holl staff ers mis Awst 2018.

**8. Colofn Gyflog y Cytundeb Fframwaith Cenedlaethol**

Mae'r holl staff eraill yn cael eu talu o fewn y Colofn Gyflog genedlaethol JNCHES a chaiff newidiadau eu negodi'n flynyddol gan UCEA ar ran yr aelod-brifysgolion.

Mae strwythur graddio'r Brifysgol yn cynnwys naw gradd sy'n rhychwantu'r Colofn Gyflog cenedlaethol. Defnyddir gwerthusiad swydd HERA (Dadansoddiad Rôl Addysg Uwch) i bennu gradd pob swydd.

Mae newidiadau y cytunwyd arnynt i'r Golofn Gyflog yn cael eu hôl-ddyddio i1 Awst bob blwyddyn.

**9. Tâl ar sail Perfformiad**

Nid oes gan y Brifysgol gynllun tâl ar sail perfformiad.

**11. Rheoli talent**

Mae'r Brifysgol ar hyn o bryd yn datblygu ei dull Cynllunio Gweithlu Strategol sy'n cynnwys rheoli talent.

**11. Diswyddo**

Mae agwedd y Brifysgol at ddiswyddo wedi'i dogfennu yn y Polisi a'r Weithdrefn Newid Sefydliadol. Ategir hyn gan Bolisi Diswyddo Staff Uwch ar gyfer deiliaid swyddi uwch.